stanford-oval/wikipedia huggingface dataset:
נכד

נכדה לצד סבתהּ
נכד של יצור חי הוא בן בנו, או בן בתו של אותו יצור. באותו אופן, נכדה של יצור חי היא בת בנו או בת בתו.
מרבית היצורים בטבע, לרבות מרבית היונקים והעופות, אינם מטפלים בנכדיהם. מעבר לזאת, מבין היצורים שכן מטפלים בנכדיהם, ברוב המקרים רק הנקבות מטפלות בנכדיהן ולא הזכרים (לדוגמה, פילות מטפלות בנכדיהן, אך לא פילים ממין זכר). האדם הוא בקבוצת המיעוט הקטנה בטבע, שבה הן הסב והן הסבתא מטפלים בנכדיהם. אצל מיני יצורים חיים, המטפלים בנכדים, קיים לחץ אבולוציוני להזדקנות איטית.
בתרבויות רבות, אדם מתייחס לא רק כבן להוריו אלא כנכד לזקניו. למשל, רבות מהדמויות המוצגות בתנ"ך, מוצגות באופן המזכיר את שם אביהן ושם סבן (למשל "זכריה בן ברכיה בן עדו"). כמו כן, בתרבויות רבות ובמדינות רבות לנכדיו של אדם יש זכויות חוקיות הקשורות בו. למשל, בישראל, אם אדם נפטר ולא הותיר אחריו צוואה, רכושו מחולק שווה בשווה בין ילדיו ואם ילדיו נפטרו לפניו, רכושו מחולק בין נכדיו. החוק עשוי להכיר גם בילדים ובנכדים מאומצים. בישראל, זכויותיו של בן מאומץ זהות לאלו של אחיו, שאינם מאומצים, אך זכויותיו של נכד מאומץ (ילד שבנו הטבעי של אדם אימץ) דווקא כן פחותות מאלו של נכדים, שאינם מאומצים.
מקור המילה מן התנ"ך, כמו בשבועת אברהם לאבימלך מלך פלשתים "אם תשקר לי ולניני ולנכדי". נקרא בתנ"ך גם שילש.
בנו של הנכד הוא נין (או ריבע). נכדו של הנכד הוא חימש.
מעטים מפרשני המקרא והתלמוד משתמשים במילה "נכד" במשמעות של בן אח או בן אחות. כך כתב הרשב"ם על לוט: "בשביל שהיה נכדו של אברהם"
הערות שוליים

↑  ספר בראשית, פרק כ"א, פסוק כ"ג
↑  רשב"ם על דברים ב יט
| --- | --- |
בקרת זהויות :  NLI: 987007546632305171  GND: 4014810-5  LCCN: sh93000909  LNB: 000347630  NARA: 10638112  NKC: ph139154 
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
קוג'אק

| --- | --- |

 סוגה:  פשע, סדרת דרמה, דרמה משטרתית 
 יוצרים:  אבי מאן 
 שחקנים:  טלי סוואלס  דן פרייזר  קווין דובסון  ג'ורג' סוואלס  מארק ראסל  וינס קונטי
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  5 
 מספר פרקים:  118 
 הפקה
 הפצה:  יוניברסל טלוויז'ן 
 מוזיקה:  בילי גולדנברג 
 אורך פרק:  48 דק' 
 שידור
 רשת שידור:  CBS 
 תקופת שידור מקורית:  24 באוקטובר 1973 – 18 במרץ 1978 
 קישורים חיצוניים
 דף התוכנית ב-IMDb
 
קוג'אק (באנגלית: Kojak) היא סדרת דרמה-פשע-פעולה אמריקנית ששודרה במקור ברשת CBS מ-24 באוקטובר 1973 עד 18 במרץ 1978.
הסדרה שודרה במשך חמש עונות, ובמהלכן זכתה במספר פרסי אמי ובמועמדויות לפרסי גלובוס הזהב. בשנת 1974 סוואלס זכה בפרס אמי לשחקן הראשי הטוב ביותר בסדרת דרמה על גילום דמותו של קוג'אק. בשנת 1999 המגזין TV Guide דירג את דמותו של תיאו קוג'אק במקום ה-18 ברשימת 50 דמויות הטלוויזיה הגדולות בכל הזמנים.
תקציר העלילה

עלילת הסדרה, אשר מתרחשת בעיר ניו יורק, מתמקדת בדמותו של הבלש (אנ') הכריזמטי והקשוח לוטננט תיאודופוליס "תיאו" קוג'אק אשר נודע בשיטות הלא שגרתיות אך היעילות לפענוח פשעים. בכל פרק מתמקד בדרך כלל בחקירה של פשעים חמורים, לרבות רציחות ומעשי שוד וכן מקרי הכרוכים בשחיתות משטרתית וסחר בסמים.
רקע

הסדרה נוצרה בעקבות הצלחת סרט הטלוויזיה "The Marcus-Nelson Murders" משנת 1973, בו הוצגה לראשונה דמותו של תיאו קוג'אק בגילום סוואלס. בעקבות כך טלי סוואלס גילם שוב את התפקיד שהוא גילם בסרט.
הדמויות הראשיות

טלי סוואלס בתפקיד לוטננט תאודופולוס "תיאו" קוג'אק הקשוח והכריזמטי.
דן פרייזר (אנ') בתפקיד קפטן פרנסיס "פרנק" מקניל, הבוס של קוג'אק.
קווין דובסון (אנ') בתפקיד הבלש רוברט "בובי" קרוקר.
ג'ורג' סוואלס (אנ') בתפקיד הבלש דמוסתנס "קורלי" סטברוס.
מארק ראסל (אנ') בתפקיד הבלש פרסי ספרשטיין.
וינס קונטי בתפקיד הבלש ליונל ריזו
הגרסה המחודשת לסדרת הטלוויזיה

במרץ 2005 עלתה לשידור בערוץ הכבלים האמריקני USA Network גרסת אתחול לסדרה קוג'אק בה גילם את דמותו של קוג'אק השחקן האפרו-אמריקאי וינג ריימס. הגרסה המחודשת זכתה לאחוזי צפייה נמוכים, והסדרה לא חודשה לאחר סיום העונה הראשונה.
טלי סוואלס בתפקיד לוטננט תאודופולוס "תיאו" קוג'אק
צעירים חסרי מנוח

| --- | --- |

לוגו הסדרה
 סוגה:  אופרת סבון 
 יוצרים:  ויליאם ג'. בל, לי פיליפ בל 
 כותבים:  Josh Griffith 
 בימוי:  Sally McDonald, Conal O'Brien, Michael Eilbaum, Casey Childs, Owen Renfroe, Steven Williford 
 שחקנים:  ג'ין קופר   Diego Serrano   Kristoff St. John   בלייר רדפורד   ג'ף ברנסון   Christel Khalil   בריטון ג'יימס   מייקל גרזיאדיי   Daniel Goddard   Michael Damian   John Driscoll Tammin Pamela Sursok   ג'ושוע מורו   אריק בריידן   Tricia Cast
 פרסים:  Daytime Emmy Award for Outstanding Drama Series 
 ארץ מקור:  ארצות הברית 
 שפות:  אנגלית 
 מקום התרחשות:  ויסקונסין 
 מספר עונות:  47
 מספר פרקים:  11,966(נכון ל-17 ביולי 2023)
 הפקה
 מפיקים בפועל:  Jill Farren Phelps 
 טכניקת צילום:  מערך מרובה מצלמות 
 מוזיקה:  בארי דה וורזון, פרי בוטקין 
 אורך פרק:  כ-40 דקות
 שידור
 רשת שידור:  CBSארצות הברית
 רשת שידור בישראל:  משנת 1990 עד ינואר 2010:   ערוץ 3   Hot Family   מה- 18 באפריל 2021:   yes   HOT
 תקופת שידור מקורית:  26 במרץ 1973 – הווה
 קישורים חיצוניים
 אתר רשמי
 דף התוכנית ב-IMDb
 
צעירים חסרי מנוח (באנגלית: The Young and the Restless) היא אופרת סבון המשודרת בארצות הברית (ברשת CBS) ובמדינות רבות ברחבי העולם. עלתה לאוויר בשנת 1973. בישראל היא משודרת החל מ-1990, ומהווה את אחד מסימני ההיכר של ימיה הראשונים של הטלוויזיה בכבלים. הסדרה שודרה בערוץ 3 בכבלים ובלוויין ("ערוץ המשפחה" לשעבר), ולאחר מכן עברה לערוץ "Hot Family" בחברת הכבלים Hot, שם שודרה עד לינואר 2010. במהלך 2005 יצאה הסדרה לפגרה בת מספר חדשים בערוץ "Hot Family". עם חזרתה לשידור בערוץ, פיגרה ישראל בכ-4.5 שנים אחר הפרקים המשודרים בארצות הברית. מכאן, שהסדרה "עשתה עלייה" עם פרקי 1986 לערך.
"צעירים חסרי מנוח" נוצרה על ידי ויליאם ג'וזף בל (1927 - 2005) ואשתו לי פיליפ בל ב-1973, כשבתחילה חשבו לקרוא לה "שנות התמימות", אולם על רקע האירועים האקטואליים באותה תקופה (מלחמת וייטנאם, המהפכה המינית), החליטה לוותר על השם. השניים יצרו גם את הסדרה האחות היפים והאמיצים 14 שנים לאחר מכן. שלושת ילדיהם של בני הזוג מעורבים בהפקת שתי אופרות הסבון הפופולריות. בתם לורלי בל משחקת למעלה מעשרים שנה ב"צעירים חסרי מנוח".
במרכז הסדרה ניצבות שלוש משפחות, גדולות יותר ופחות - משפחת אבוט, ניומן וצ'נסלר. סביב משפחות אלה ודמויות נוספות סובבות העלילות השונות. למעשה, "צעירים חסרי מנוח" היא אחת מאופרות הסבון היחידות שהחליפו בהצלחה את המשפחות הגרעיניות שעמדו בבסיס הסדרה במקור - המשפחות ברוקס ופוסטר. ג'יל אבוט, בת משפחת פוסטר, היא השריד (הקבוע) היחיד כיום למשפחה זו.
תחלופת השחקנים גבוהה, מצב נפוץ באופרות סבון ארוכות. את דמותה של ג'יל אבוט גילמו במשך העונות ארבע שחקניות. דמותה של קת'רין צ'נסלר, היא אחת המזוהות ביותר עם הסדרה, שכן גילמה אותה שחקנית יחידה מאז 1973 - ג'ין קופר, אמו של קורבין ברנסן שהשתתף בסדרה לסירוגין. ב-2003 שוכתבה ההיסטוריה כך שנודע כי ג'יל אבוט היא לא אחרת מאשר בתה של קת'רין - יריבתה המרה לאורך מרבית שנות הסדרה. ב-2010 שוכתבה ההיסטוריה מחדש, כשהתברר שקת'רין אינה אמה של ג'יל אחרי הכל.
העלילה מתמקדת בתחום הרומנטי (זוגיות, נישואים, בגידות, גירושים ועוד) ובתחום העסקי (ניסיונות השתלטות על חברות שונות).
דמויות > משפחת ניומן

ויקטור ניומן - אב המשפחה.
ניקול (ניקי) ניומן - אם המשפחה.
ניקולס (ניק) ניומן - בנם של ויקטור וניקי.
ויקטוריה ניומן - בתם של ויקטור וניקי.
שרון ניומן - אשתו של ניקולס.
קאסי ניומן - בתה הביולוגית של שרון ובתו המאומצת של ניקולס.
מריה קופלנד - בתה הביולוגית של שרון ואחותה התאומה של קאסי.
נח ניומן - בנם של שרון וניקולס.
סאמר ניומן - בתם של ניקולס ופיליס סאמרס.
אייבי ניומן - בתם של ויקטור ואשלי אבוט.
אדם ניומן - בנם של ויקטור והופ וילסון.
ריד הולסטרום - בנם של ויקטוריה וג'יי. טי. הולסטרום.
כריסטיאן ניומן - בנם של אדם ניומן וסייג' וורנר. (ניק ניומן אב חוקי)
קונור ניומן - בנם של אדם ניומן וצ'לסי לוסון.
דמויות > משפחת אבוט

ג'ון אבוט - אב המשפחה. (1980- 2019)
דינה מרג'רון - אמם של ג'ק וטרייסי אבוט.
ג'ק אבוט - בנם של ג'ון אבוט ודינה מרג'רון.
טרייסי אבוט - בתם של ג'ון אבוט ודינה מרג'רון.
אשלי אבוט - בתם של בראנט דייוויס ודינה מרג'רון.
בילי אבוט - בנם של ג'ון וג'יל פורסטר.
קולין קרלטון - בתם של טרייסי אבוט ובראד קרלטון.
דיליה אבוט -בתם של בילי אבוט וקלואי מיטשל.
קייל אבוט - בנם של ג'ק ודיאן ג'נקינס.
ג'וני אבוט - בנם של בילי אבוט וויקטוריה ניומן.
קייטי אבוט -בתם של בילי אבוט וויקטוריה ניומן.
דמויות > דמויות נוספות

קתרין צ'נסלר.
ג'יל פורסטר.
ברוק ריינולדס.
מקנזי בראונינג.
פיליס סאמרס.
דיאן ג'נקינס.
ג'יי טי הולסטרום.
בראד קרלטון.
כריסטין בלייר.
פול ויליאמס.
דניאל רומולטי.
גלוריה בולדווין.
מייקל בולדווין.
פנמור בולדווין.
קווין פישר.
לורן פנמור.
בריטני הודג'ס.
בובי מרסינו.
ניל וינטרס.
דרוסילה וינטרס.
מלקולם וינטרס.
לילי אשבי.
דבון המילטון.
נוטס לנדינג

| --- | --- |

 מבוסס על:  דאלאס 
 סוגה:  אופרת סבון
 יוצרים:  דייוויד ג'ייקובס
 שחקנים:  אלק בולדווין  ויליאם דיוויין (Gregory Sumner)  Teri Austin  Doug Sheehan  ליסה הרטמן (Cathy Geary Rush)  קווין דובסון  ניקולט שרידן (Paige Matheson)  Stacy Galina  מישל פיליפס (Anne Matheson)  לארי ריליי  Claudia Lonow  ג'ולי האריס (Lilimae Clements)  מישל לי (Karen MacKenzie)  Kim Lankford  Jim Houghton  קונסטנס מק'קשיין (לורה אייברי-סאמנר)  דון מארי  John Pleshette  דונה מילס (Abby Cunningham)  ג'ואן ואן ארק (Valene Ewing)  Ted Shackelford (Gary Ewing)  Patrick Petersen  בפסקה זו 3 רשומות נוספות שטרם תורגמו 
 ארץ מקור:  ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  14
 מספר פרקים:  344
 הפקה
 מפיקים בפועל:  Michael Filerman, דייוויד ג'ייקובס 
 חברת הפקה:  לורימר, לורימר-טלפיקצ'רס 
 הפצה:  לורימר-טלפיקצ'רס, Warner Bros. Domestic Television Distribution 
 אורך פרק:  44 דקות
 שידור
 רשת שידור:  CBS
 רשת שידור בישראל:  HOT3
 תקופת שידור מקורית:  27 בדצמבר 1979 – 13 במאי 1993
 קישורים חיצוניים
 דף התוכנית ב-IMDb
 
נוטס לנדינג (באנגלית: Knots Landing) היא סדרת דרמה המשכית מסוג אופרת סבון לילית שבועית ששודרה בארצות הברית ברשת CBS בזמן צפיית השיא ("Super Doap" או "Prime-Time Soap") במשך 14 עונות, בין 1979 ל-1993 (לא כולל מיני סדרה וספיישל איחוד לא עלילתי ששודרו לאחר מכן). בישראל הסדרה מזוהה עם שידורי הכבלים בשנותיהם הראשונות, וזכתה לפופולריות רבה. הסדרה הייתה סדרת בת לסדרה "דאלאס" שהחלה את שידורה בארצות הברית שנה לפני שידור "נוטס לנדינג".
גיבור הסדרה שקישר בין השתיים היה גארי יואינג, האח האמצעי למשפחת יואינג, גיבורי הסדרה "דאלאס", וגיבורים משתי הסדרות נהגו לככב בהופעות אורח בסדרה המקבילה בשנותיה הראשונות של "נוטס לנדינג" (עם זאת, חשוב לסייג כי השחקן שגילם את גארי יואינג במקור - ב"דאלאס", דייוויד אקרויד - אינו השחקן שלוהק לגלם את דמותו ב"נוטס לנדינג" וכפועל יוצא גם בסדרה האם, טד שקלפורד). לא הייתה זו אלא חזרתו המתוקשרת מן המתים של בובי יואינג (השחקן פטריק דאפי) בסדרת האם שהביאה את קברניטי נוטס-לנדינג לנתק קשר עם "דאלאס" סופית; ועדיין, גארי יואינג ואשתו (מנישואיו הראשונים, השניים והרביעיים) ואל (השחקנית ג'ואן ואן ארק) חזרו להופעת אורח בסדרת ההמשך של "דאלאס" בעונתה השנייה.
רקע

הסדרה התרחשה בפרבר חוף פיקטיבי של לוס אנג'לס בדרום קליפורניה, ועקבה אחרי חייהם של ארבעה זוגות נשואים המתגוררים בפרבר הנושא את אותו השם, ברחוב המהווה מבוי סתום (cul-de-sac). על אף שכוונת יוצרי הסדרה הייתה בתחילה ליצור סידרה מסוג "תמונות מחיי נישואים", דרמה העוסקת ביחסים בינאישיים, התפתחו קווי העלילה של הסדרה בצורה סנסציונית יותר וכללו אונס, רצח, חטיפה, התנקשות, הברחת סמים, תככים תאגידיים וחקירות פליליות. הסדרה זכתה להיות אחת הסדרות ששודרו בזמן צפיית השיא בארצות הברית לזמן הארוך ביותר, ולמעשה "קברה" את אחיותיה לז'אנר (אופרות סבון אמריקניות שבועיות/ליליות) ולתקופה (שנות ה-80' של המאה ה-20'), בשל העובדה שהייתה ריאליסטית יותר. נקודת המבט של הסדרה על מעמד הביניים האמריקני והחיים הפרבריים תחוקה בהמשך בטלוויזיה האמריקנית. הדוגמה הבולטת ביותר לכך היא הסדרה "עקרות בית נואשות".
הסדרה נוצרה על ידי התסריטאי דייוויד ג'ייקובס, בשיתוף עם המפיק מייקל פיילרמן. בתחילה הציעו ג'ייקובס ופיילרמן את רעיון הסדרה לרשת CBS, אך זו דרשה "סאגה נוצצת", וג'ייקובס יצר עבורה, באמצעות חברת ההפקות לורימר את "דאלאס". לאור הצלחתה של דאלאס, ביקשה CBS מג'ייקובס ליצור אף את נוטס לנדינג, על פי הרעיון המקורי שהגה. בשנת 1997 התאחד צוות הסדרה ליצירת סרט טלוויזיה בן שני חלקים שנקרא "נוטס לנדינג - בחזרה למבוי הסתום". ב-2005 התאחדו ליצירת סרט תיעודי על הסדרה שנקרא: "האיחוד של נוטס לנדינג: שוב ביחד".
עובדות החיים

| --- | --- |

כתוביות הפתיחה
 סוגה:  דרמה קומית, סיטקום נוער, קומדיית מצבים אמריקאית 
 יוצרים:  דיק קלייר וג'נה מקמהן
 בימוי:  סטוארט מרגולין 
 ארץ מקור:  ארצות הברית 
 שפות:  אנגלית 
 מספר עונות:  9 
 מספר פרקים:  209 
 הפקה
 הפצה:  ELP קומיוניקיישנס 
 אתר צילומים:  אולפני סאנסט גוור 
 טכניקת צילום:  מערך מרובה מצלמות, וידאוטייפ 
 מוזיקה:  Al Burton, אלן ת'יק, בפסקה זו רשומה אחת נוספת שטרם תורגמה 
 שידור
 רשת שידור:  NBC 
 תקופת שידור מקורית:  24 באוגוסט 1979 – 7 במאי 1988 
 קישורים חיצוניים
 דף התוכנית ב-IMDb
 
עובדות החיים (באנגלית: The Facts of Life) היא קומדיית מצבים אמריקאית ששודרה ברשת NBC מ-24 באוגוסט 1979 עד 7 במאי 1988. הסדרה, אשר נוצרה על ידי דיק קלייר וג'נה מקמהן, הייתה ספין-אוף של קומדיית המצבים המצליחה "על טעם ועל ריח".
בישראל הסדרה שודרה בערוץ המזרח התיכון ובטלוויזיה החינוכית הישראלית במהלך שנות ה-80.
תקציר העלילה

התוכנית מתמקדת בעדנה גארט, אם בית בפנימייה לבנות "איסטלנד" בעיר פיקסקיל שבמדינת ניו יורק, ובאינטראקציות שלה עם התלמידים אותם היא מדריכה. בעוד שהעונה הראשונה כלל אנסבל שכלל תלמידים רבים, העונה השנייה התמקדה במיוחד בארבעה תלמידים - התלמידה העשירה והסנובית בלייר וורנר (ליסה וולשל), התלמידה הקשוחה ג'ו פולניאצק (ננסי מקיאון), התלמידה החביבה נטלי גרין (מינדי קון), והתלמידה האופטימית והסקרנית דורותי "טוטי" רמזי (קים פילדס). בעונות האחרונות של הסדרה הסדרה התמקדה אחר אותן הדמויות לאחר שהן מסיימות את לימודיהן ועוברות לשלב הבא בחייהן.
צוות השחקנים

שרלוט ריי בתפקיד עדנה גארט - אם הבית של הפנימייה לבנות "איסטלנד".
קלוריס ליצ'מן בתפקיד בוורלי אן סטיקל - אחותה של עדנה אשר מחליפה אותה בתפקיד אם הבית בפנימיית איסטלנד בעונות האחרונות של הסדרה.
ליסה וולשל בתפקיד בלייר וורנר - תלמידה עשירה וסנובית.
ננסי מקיון בתפקיד ג'ו פולניאצ'ק - תלמידה קשוחה מרובע הברונקס.
מינדי קון בתפקיד נטלי גרין - תלמידה טובת לב ומלאת הומור אשר משמשת לעיתים רבות כקול ההיגיון.
קים פילדס בתפקיד דורותי "טוטי" רמזי - תלמידה סקרנית ואופטימית.
צוות השחקנים > שחקנים אורחים

שחקנים אורחים בולטים ששיחקו בסדרה לאורך השנים כללו בין היתר את ג'ורג' קלוני, מולי רינגוולד ומקנזי אסטין.
אי החלומות (סדרת טלוויזיה)

| --- | --- |

 סוגה:  סיטקום
 יוצרים:  ג'ין לויט 
 ארץ מקור:  ארצות הברית 
 שפות:  אנגלית 
 מספר עונות:  7 
 מספר פרקים:  154 
 הפקה
 הפצה:  הטלוויזיה של סרטי קולומביה 
 אורך פרק:  60 דק' 
 שידור
 רשת שידור:  ABC (ארצות הברית)
 תקופת שידור מקורית:  14 בינואר 1977 – 19 במאי 1984 
 קישורים חיצוניים
 דף התוכנית ב-IMDb
 
מר רוארק וטאטו
"אי החלומות" (באנגלית: Fantasy Island) היא סדרת טלוויזיה אמריקאית שנוצרה על ידי ג'ין לויט והופקה על ידי אהרון ספלינג. הסדרה שודרה במקור בארצות הברית ברשת ABC בין השנים 1977 עד 1984.
תקציר העלילה

עלילת הסדרה מתרחשת באתר נופש אשר באי טרופי נידח ואקזוטי בו מבקרים בכל פרק אורחים שונים אשר מגיעים אל האי באמצעות מטוס פרטי. בכל פרק מר רורק האניגמטי (ריקרדו מונטלבן), אשר ניחן בכוחות על, מגשים משאלות שונות לאורחים באי, כמו לאפשר לאורח עיוור לראות שוב באופן זמני, או לאורח חירש לשמוע שוב באופן זמני, או לאפשר לאורח אחר לחזור בזמן, וכו'. כל פרק כלל בדרך כלל שני קווי עלילה המתמקדים באורחים שונים.
דמויות ראשיות

מר רורק (ריקרדו מונטלבן) - המארח האניגמטי והכריזמטי של אי החלומות אשר לו יש יכולות על טבעיות המאפשרות לו להגשים את כל המשאלות של האנשים שמבקרים באי החלומות.
טאטו (הרוויי וילצ'ייז) - העוזר של מר רורק.
ג'ולי (וונדי שאאל) - הופיעה בעונות המאוחרות יותר של הסדרה. שימשה כעוזרת השנייה של מר רורק לאחר שטאטו לא הופיע יותר בסדרה.
הפקה

הסדרה צולמה בעיקר בברבנק שבקליפורניה, בעוד שהסצנות בפתיח של הסדרה צולמו בקו החוף של האי קוואי אשר בהוואי.
עיבודים נוספים

הפופולריות של הסדרה המקורית הובילה להפקה של מספר עיבודים נוספים שהתבססו על הסדרה המקורית:
בשנת 1998 הופקה גרסה מחודשת לסדרה ששודרה במשך עונה אחת בלבד.
בשנת 2020 יצא לאקרנים סרט פריקוול לסדרה זו בז'אנר האימה.
ב-2021 שודרה ברשת פוקס סדרת אתחול לסדרה המקורית בה רוזלין סאנצ'ז גילמה את אלנה רורק שהייתה צאצאית של מר רורק מהסדרה המקורית.
הערות שוליים

↑  Rosenberg, Howard (26 בספטמבר 1998). "If Your Fantasy Is Fascinating Shows, Forget It; TV reviews: 'Fantasy Island' treads water; 'Martial Law,' 'Cupid' don't zing". Los Angeles Times. נבדק ב-5 בנובמבר 2010. {{cite news}}:  (עזרה)
↑  Squires, John (22 באוגוסט 2019). "Blumhouse's 'Fantasy Island' Horror Movie Gets a New Release Date". Bloody Disgusting. נבדק ב-22 באוגוסט 2019. {{cite web}}:  (עזרה)
↑  Fantasy Island Season 1 Episode 1 Review: Hungry Christine/Mel Loves Ruby, TV Fanatic, 10 באוגוסט 2021, נבדק ב-2021-08-16 {{citation}}:  (עזרה)
ספינת האהבה

| --- | --- |

 מבוסס על:  The Love Boat 
 סוגה:  סדרת טלוויזיה קומית 
 יוצרים:  אהרון ספלינג 
 שחקנים:  גווין מקלאוד   לורן טוז   ג'יל וילאן   טד מק'גינלי   טד לאנג'   ברני קופל   פרד גרנדי   Pat Klous
 ארץ מקור:  ארצות הברית 
 שפות:  אנגלית 
 מספר עונות:  10 
 מספר פרקים:  249 
 הפקה
 מפיקים בפועל:  אהרון ספלינג, Douglas S. Cramer 
 הפצה:  Worldvision Enterprises 
 מוזיקה:  Ben Lanzarone 
 שידור
 רשת שידור:  ABC 
 תקופת שידור מקורית:  24 בספטמבר 1977 – 24 במאי 1986 
 קישורים חיצוניים
 דף התוכנית ב-IMDb
 
צוות השחקנים הראשי בתוכנית, 1977
ספינת האהבה הייתה סדרת טלוויזיה ששודרה ברשת ABC האמריקאית בשנים 1977–1986 והתרחשה על סיפונה של ספינת תענוגות.
הסדרה התבססה על סרט טלוויזיה באותו שם, שנעשה בשנת 1976 והתבסס על ספרה של ג'רלדין סונדרס: "ספינות האהבה", בו היא כתבה את חוויותיה כמדריכת שיט בספינת טיולים (תפקיד אותו מילאה דמותה של ג'ולי מק'קוי).
את הסדרה הפיק אהרון ספלינג, שהפיק מספר רב של סדרות פופולריות ומוצלחות ב-ABC בשנות ה-60, ה-70 וה-80.
הסדרה, מסוגת סיטקום ואנתולוגיה, התרחשה על פי רוב על סיפון ספינת תענוגות בשם The Pacific Princess (נסיכת האוקיינוס השקט), שנוסעיה היו מעורבים במיני הרפתקאות רומנטיות וקומיות. ספינות נוספות שהופיעו בסדרה היו Stella Solaris (לשיט בים התיכון), Pearl of Scandinavia (לשיט בסין), The Royal Viking Sky (לשיט באירופה) ו-Royal Princess (לשיט באיים הקאריביים).
הצלחתה של הסדרה באה לה בזכות ליהוקם של שחקנים מוכרים ואהובים בתפקידי אורח, ובכללם כוכבי קולנוע של שנים עברו שזו הייתה להם הופעה נדירה ואף חד פעמית בטלוויזיה. אף שלא הייתה זו הסדרה הראשונה שאימצה שיטה זו, הסדרה שכללה את השיטה וכל סדרה שהתבססה על עיקרון דומה בהמשך הושוותה אליה.
הסדרה בלטה גם בכך שהייתה אחת הסדרות היחידות בעלות פרקים בני שעה ששולב בהן צחוק מוקלט.
כל אחד מפרקי הסדרה נכתב על ידי קבוצה אחרת של כותבים, שכתבו את התסריט בעבור קבוצות כוכבים אורחים שונות.
את שיר הנושא של הסדרה שר ג'ק ג'ונס. את המילים כתב פול ויליאמס.
בישראל שודרה הסדרה בשנות ה-80 בערוץ הראשון ובשנות ה-90 בערוץ 3 בכבלים (כיום "HOT3"). כיום היא משודרת בערוץ הקומדיות הקלאסיות. במאי 1982 השתמש חיל האוויר בשם התוכנית כשם קוד לשתי טיסות בהן עלו לישראל מעל ל-200 מיהודי אתיופיה, במסגרת מבצע אחים א'.
סוגיות חברתיות בסדרה

הסדרה הקדימה את זמנה בסוגיות חברתיות שונות, כמו הצגת זכויות לנשים וזכויות לאפרו אמריקאים. היא נתנה במה גם לתיאור של נופשים ממוצא אפרו אמריקאי, ממעמד הביניים, דבר שהיה נדיר באותה תקופה בטלוויזיה האמריקאית. עם זאת, אחד המאפיינים של הסדרה הוא היעדרם של זוגות מעורבים (לבנים ושחורים). חוקים שאסרו יחסי זוגיות בין-גזעיים התקיימו במספר מדינות בארצות הברית במשך תקופה ממושכת. רק בשנת 1967 ביטל בית המשפט העליון את האיסור על כך, בפסק דין לאבינג נגד וירג'יניה. בשנות ה-70, בהן שודרה הסדרה, אף לאחר הוראת בית המשפט העליון, עדיין היה חשש כי מפרסמים במדינות הדרום לא ירצו לפרסם בסדרה אם יהיה בה "עידוד" לקשרים זוגיים בין גזעיים.
המשתתפים הקבועים בסדרה

גווין מקלאוד - קפטן מריל סטובינג
ברני קופל - דוקטור אדם בריקר ("דוק")
פרד גרנדי - ברל "גופר" סמית
טד לאנג' - הברמן אייזיק וושינגטון
לורן טוז - ג'ולי מק'קוי
ג'יל וילאן - ויקי סטובינג, ביתו של רב החובל
פט קלאוס - ג'ודי מק'קוי
טד מק'גינלי - אשלי קובינגטון אוונס
סדרות המשך

אחרי הפסקת שידורה של הסדרה, יצא בשנת 1990 הסרט The Love Boat: A Valentine Voyage לאקרנים. סדרת המשך בשם "ספינת האהבה: הגל הבא" שודרה בשנים 1998–1999 בארצות הברית.
בתרבות

הסדרה זכתה לשתי פרודיות ב"זהו זה!", כשהראשונה מתרחשת בנמל העיר אשדוד ששם שלמה בראבא תר אחר מוני מושונוב שעלה על הספינה והופיע לפניו בשלל דמויות של הסדרה והפרודיה השנייה מתרחשת ביום העצמאות של 1994.
פרודיה נוספת של הסדרה שודרה באחת התוכניות של כדור פורח בהנחיית עמוס שוב (בתפקיד הקפטן), יעל אבקסיס (בתור נוסעת) ועודד מנשה (בתור נוסע).
בפרסומת של מילקי בכיכובה של מלי לוי, השיר בפרסומת הושר על פי הלחן של שיר הפתיחה.
אריה שרון (ראש מועצה)

ערך זה עוסק בראש מועצה. אם התכוונתם לאדריכל, ראו .
| --- | --- |

 לידה:  1 במרץ 1959 (בן 65) 
 מקום מגורים:  אביאל 
 השכלה:  בית הספר לקציני ים עכו  אוניברסיטת חיפה 
 תפקיד:  ראש מועצה אזורית (1999) 
 
אריה שרון (נולד ב-1 במרץ 1959) הוא ראש המועצה האזורית אלונה משנת 1999.
נולד בשנת 1959 במושב אביאל בו הוא מתגורר גם כיום. אביו היה בעל משק חקלאי, ולו כרמים ומטעי נשירים. עד תחילת כהונתו כראש מועצה, נהג לסייע בעבודה החקלאית במשק.
בוגר בית הספר לקציני ים עכו ושירת בחיל הים. למד תואר ראשון במנהל עסקים ותואר שני במנהל ציבורי באוניברסיטת חיפה. לאחר לימודיו עבד במשך 12 שנים במחלקת הביקורת הפנימית בחברת החשמל. אב לשלושה ילדים.
ראשות המועצה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נבחר לראשונה לראשות המועצה בשנת 1999.
בבחירות 2013 ניצח ברוב של 74.8%.[דרוש מקור]
בבחירות 2018 התמודד מול בבי בן יתח, וניצח ברוב של 55.36%.
בבחירות 2024 היה המועמד היחיד.
מלבד תפקידו כראש מועצת אלונה, מכהן שרון גם כיו"ר רשות ניקוז ונחלים מאז שנת 2022 וכן מכהן כראש הוועדה החקלאית של מרכז המועצות האזוריות.
הערות שוליים

1 2 3 4 5  דף הפייסבוק של אריה שרון
↑  פוסט בפייסבוק
↑  תוצאות הבחירות באתר מבט פנים לרשויות המקומיות, משרד הפנים
↑  סיון חילאי, לא עוזבים את העיר: המועמדים הוותיקים ברשויות, ואלה שאין להם מתחרים, באתר ynet, 27 בפברואר 2024
↑  אריה שרון ממשיך בתפקידו כיו"ר רשות ניקוז ונחלים כרמל, באתר כרמליסט, ‏30 במאי 2024
ערך זה הוא קצרמרבנושא פוליטיקאים ישראלים. אתם מוזמנים לתרום לוויקיפדיה ו.
בנסון (סדרת טלוויזיה)

| --- | --- |

 מבוסס על:  בועות 
 סוגה:  סיטקום
 יוצרים:  סוזן האריס 
 שחקנים:  רוברט גיום   ג'יימס נובל   אינגה סוונסון   רנה אוברז'ונואה   אית'ן פיליפס   מיסי גולד
 ארץ מקור:  ארצות הברית 
 שפות:  אנגלית 
 מספר עונות:  7 
 מספר פרקים:  158 
 הפקה
 מפיקים בפועל:  פול ג'אנגר וייט, טוני תומאס 
 הפצה:  הטלוויזיה של סרטי קולומביה 
 מוזיקה:  ג'ורג' טיפטון 
 אורך פרק:  25 דק' 
 שידור
 רשת שידור:  ABC (ארצות הברית)
 רשת שידור בישראל:  הערוץ הראשון
 תקופת שידור מקורית:  13 בספטמבר 1979 – 19 באפריל 1986 
 קישורים חיצוניים
 דף התוכנית ב-IMDb
 
בנסון (באנגלית: Benson) היא קומדיית מצבים טלוויזיונית אמריקאית ששודרה במקור ברשת ABC בשנים 1979–1986. הדמות הראשית בסדרה, שגולמה על ידי רוברט גיום, היא בנסון דובואה, מנהל משק הבית של המושל יוג'ין גטלינג, שדמותו גולמה על ידי ג'יימס נובל (אנ'). הסדרה מתמקדת בעימותים ובמערכות היחסים בבית המושל, כשבנסון השמיע בדרך כלל את קולו העוקצני של ההיגיון. במהלך הסדרה גילמו תפקידי משנה השחקנים אינגה סוונסון, מיסי גולד (אנ'), דידי קון (אנ'), אית'ן פיליפס, קרוליין מק'ויליאמס (אנ'), לואיס ג'יי סטאדלן (אנ') ורנה אוברז'ונואה.
הסדרה הייתה ספין אוף של הסדרה בועות, שבה דמותו של בנסון הופיעה כמשרת השנון והמיושב בדעתו של משפחת טייט שסבלה מחוסר תפקוד. דמותו של בנסון עברה מאופרת סבון זו לקומדיית המצבים בעלת המבנה הקונבנציונלי יותר, בה הוא מתקדם כדמות הראשית החל מתפקיד מנהל משק הבית של מעון המושל ועד לתפקיד סגן המושל. הסדרה נוצרה על ידי סוזאן האריס והופקה על ידי חברת ויט-תומאס-האריס הפקות. ב-1985 זכה גיום בפרס אמי לבידור בפריים טיים בקטגוריה שחקן ראשי מצטיין בסדרה קומית על תפקידו בסדרה.
בישראל הסדרה שודרה במחצית הראשונה של שנות השמונים, במקביל לשידורה בארצות הברית., ובערוץ 3 בתחילת שנות ה-2000 כיום היא משודרת בערוץ הקומדיות הקלאסיות.
עלילה

בנסון דובואה (רוברט גיום) נשכר לשמש כמנהל משק הבית של המושל האלמן יוג'ין גטלינג (ג'יימס נובל) ושל בתו קייטי (מיסי גולד). המושל גטלינג הוא דודן של ג'סיקה טייט (קתרין הלמונד) מהסדרה בועות.
בנסון מתמודד עם הדילמות כמנהל משק הבית ועם הטבחית ממוצא גרמני גרטשן וילומינה קראוס (אינגה סוונסון) ועם ג'ון טיילור (דייוויד הדיסון ומאוחר יותר לואיס ג'. סטדלן), שמשמש כראש הסגל של המושל. מן העונה השנייה ואילך הועבר תפקידו של טיילור לקלייטון אנדיקוט השלישי (רנה אוברז'ונואה).
מזכיר העיתונות של המושל, פיט דאוני (אית'ן פיליפס), מופיע בסדרה החל מהעונה השנייה, ומזכירתו של בנסון, דניס סטיבנס (דידי קון), מופיעה החל מהעונה השלישית. בהמשך השניים נישאו, ובעונה החמישית נולד להם ילד. בעונה החמישית נעלמו דמויותיהם של השניים, והסיבה שניתנה לכך הייתה קבלתה של דניס לעבודה בנאס"א.
במהלך הסדרה מתקדם בנסון בתפקידים שונים, החל מתפקיד מנהל התקציב של המדינה, ועד למשרת סגן המושל. בסופו של דבר מתמודד בנסון על משרת המושל נגד גטלינג.